تورکیه پرزیدنتی رجب طیب اردوغان، بیتدیگینی دوشوندوگو ناسیزمین، آلمانیادا هله داوام ائتدیگینی سؤیله‌دی.
ایستانبولدا توکات‌لی‌لار گئجه‌سینده دانیشان پرزیدنت اردوغان، آلمانیانین، تورک ناظیرلرین توپلانتی ائتمه‌سینه ایجازه وئرممه‌سینی بیر دفعه داها تنقید ائتدی.
پرزیدنت،
"من ایسته‌سم اورایا گلرم، اؤلکه‌یه سوخمازسانیز و یا دانیشدیرمازسانیز دونیانی آیاغا قالدیرارام" دئدی.
آلمان رهبرلیگینی ده تنقید ائدن اردوغان،
"دموکراسی‌یه اینانان دونیایا سس‌لنیرم؛ اگر آزینلیق موباریزه‌سی ائدیریکسه، اگر دوشونجه آزینلیق‌دان ناراحات دئییلسینیزسه، اگر دموکراسی‌یه اینانیرسینیزسا، بیزیم یولوموزو کیمسه کسه بیلمز. بو بئله بیلینمه‌لی‌دیر." دئیه دانیشدی.
ترور تشکیلاتی منسوب‌لاری‌نین 'خیر کامپانیاسی اوچون ایستدیک‌لری هر یئری آزاد ایستیفاده ائده بیلدیغی، تورکیه‌ده محکوم اولموش ترور تشکیلاتی رهبرلرینه سارای‌لاردا میدال تاخیلدیغینی ایفاده ائدن پرزیدنت اردوغان، بئله عدالت‌سیز و حاقسیز بیر یاناشماسی قبول ائتمه‌نین مومکون اولمادیغینی وورغولادی.
اردوغان،
"ایشده سیزین دموکراسی آنلاییشینیز بو، آزادلیق آنلاییشینیز بو. تورکیه‌ده محکوم اولموش بیر اینسانی اگر سیز اؤلکه‌نیزده سانکی برائت ائتدیریرسه، مسئولسونوز و گوناهکارلارا کؤمک یاتاق‌لیق ائتمک‌دن اؤتری سیزی محاکیمه ائتمک لازیم‌دیر. بوتون بون‌لارا باخمایا‌راق منیم ناظیری‌نین اؤز وطنداش‌لاری اؤز همشهریلریله بیر آرایا گلمک ایستیینجه درحال ایشلر ترسینه دؤنور. "دئدی.
فتح الله‌چی ترور تشکیلاتی / پارالل دولت یاپیلانماسی (فتو / پ.د.ی) 'نین 15 ژوئیه‌ده کودتا گیریشیمینه ده توخونان اردوغان، خائین‌لری تؤکدوک‌لری قانین حسابینی حقوق ایچینده سوروشدوق‌لارینی ایفاده ائده‌رک، فتو ایله موباریزه‌نین، تورکیه جمهوریتی دولتی‌نین سون ایللرده وئردیگی ان زور، ان چتین و ان حیاتی موباریزه اولدوغونا ایشاره ائتدی.
پرزیدنتی، آوروپا شهرلری‌نین ایللردیر تورکیه‌دن قاچان علی قان‌لی تروریست‌لره نئجه قوجاق آچدیغینی تعقیب ائتدیک‌لرینی ده قید ائتدی.
